CELEX: 62016CA0322
Language: hr
Date: 2017-12-20 00:00:00
Title: Predmet C-322/16: Presuda Suda (prvo vijeće) od 20. prosinca 2017. (zahtjev za prethodnu odluku koji je uputio Consiglio di Stato – Italija) – Global Starnet Ltd protiv Ministero dell'Economia e delle Finanze, Amministrazione Autonoma Monopoli di Stato (Zahtjev za prethodnu odluku — Sloboda pružanja usluga, sloboda poslovnog nastana, slobodno kretanje kapitala i sloboda poduzetništva — Ograničenja — Dodjela novih koncesija za mrežno upravljanje igrama na sreću — Načela pravne sigurnosti i zaštite legitimnih očekivanja — Presuda ustavnog suda — Postojanje ili nepostojanje obveze nacionalnog suda da Sudu uputi prethodno pitanje)

26.2.2018   
            
            
               HR
            
            
               Službeni list Europske unije
            
            
               C 72/15
            
         Presuda Suda (prvo vijeće) od 20. prosinca 2017. (zahtjev za prethodnu odluku koji je uputio Consiglio di Stato – Italija) – Global Starnet Ltd protiv Ministero dell'Economia e delle Finanze, Amministrazione Autonoma Monopoli di Stato
   (Predmet C-322/16) (1)
   
   ((Zahtjev za prethodnu odluku - Sloboda pružanja usluga, sloboda poslovnog nastana, slobodno kretanje kapitala i sloboda poduzetništva - Ograničenja - Dodjela novih koncesija za mrežno upravljanje igrama na sreću - Načela pravne sigurnosti i zaštite legitimnih očekivanja - Presuda ustavnog suda - Postojanje ili nepostojanje obveze nacionalnog suda da Sudu uputi prethodno pitanje))
   (2018/C 072/18)
   Jezik postupka: talijanski
   
      Sud koji je uputio zahtjev
   
   Consiglio di Stato
   
      Stranke glavnog postupka
   
   
      Tužitelj: Global Starnet Ltd
   
      Tuženici: Ministero dell'Economia e delle Finanze, Amministrazione Autonoma Monopoli di Stato
   
      Izreka
   
   
               1.
            
            
               Članak 267. stavak 3. UFEU-a treba tumačiti na način da je nacionalni sud protiv čijih odluka nema pravnog lijeka načelno dužan uputiti prethodno pitanje o tumačenju prava Unije, čak i ako je u istom nacionalnom postupku ustavni sud države članice ocjenjivao ustavnost nacionalnih odredaba s obzirom na referentne norme čiji sadržaj odgovara odredbama prava Unije.
            
         
               2.
            
            
               Članke 49. i 56. UFEU-a i načelo zaštite legitimnih očekivanja treba tumačiti na način da im nije protivan nacionalni propis poput onoga u glavnom postupku, koji postojećim koncesionarima u sektoru mrežnog upravljanja zakonitim igrama na sreću nameće nove uvjete za obavljanje djelatnosti u okviru dodatka postojećem ugovoru, ako sud koji je uputio zahtjev zaključi da se taj propis može opravdati razlozima u općem interesu, da je prikladan za jamčenje ostvarenja zadanih ciljeva i da ne prekoračuje ono što je nužno za njihovo postizanje.
            
         
      (1)  SL C 343, 19. 9. 2016.